|  |  |  |
| --- | --- | --- |
| BOSNA I HERCEGOVINA  FEDERACIJA BOSNE I HERCEGOVINE ZENIČKO-DOBOJSKI KANTON GRAD ZAVIDOVIĆI  Broj:02-11-891/24-AP-3  Dana, 25.04.2024.godine |  |  |

Na osnovu člana 12. Privremene Statutarne Odluke Grada Zavidovići („Službeni glasnik općine Zavidovići“, broj: 4/2022) (”Službeni glasnik Općine Zavidovići”, broj: 5/08 i 5a/08), Zakona o sportu – Prečišćeni tekst («Sl.novine ZE-DO kantona» broj:6/17) i Odluke o izvršavanju Budžeta Grada Zavidovići za 2024.godinu („Službeni glasnik Grada Zavidovići“ broj : 13/23); Gradonačelnik Zavidovići raspisuje:

**JAVNI POZIV**

za dostavljanje prijava za dodjelu sredstava sa Tekućeg transfera za fizičku kulturu i sport iz Budžeta Grada Zavidovići za 2024.godinu.

**I**

Raspisuje se Javni poziv za dostavljanje prijava za dodjelu sredstava iz Budžeta Grada Zavidovići za 2024.godinu sa pozicije „Tekući transfer za fizičku kulturu i sport“ namijenjenih za podršku sportskim klubovima u 2024.godini.

**II**

(1) Nosioci sportskih aktivnosti na području grada Zavidovići mogu podnijeti prijavu ako ispunjavaju sljedeće uslove:

a) da imaju sjedište na području grada Zavidovići,

b) da su registrovani u skladu sa zakonom prije 31.12.2022.godine.

c) da su izmirili svoje obaveze po osnovu poreza i obaveznih doprinosa.

(2) Nosioci sportskih aktivnosti u smislu stava 1. ovog člana su

a) sportski klubovi,

b) sportska društva,

d) sportski klubovi i sportska udruženja lica sa invaliditetima,

e) druga pravna lica koja obavljaju djelatnost iz područja fizičke kulture i sporta.

**III**

Sportske organizacije koje se kandiduju za dodjelu sredstava za fizičku kulturu i sport iz Budžeta Grada Zavidovići za 2024.godinu trebaju dostaviti:

1. Odgovarajući aplikacioni obrazac br.1 ili 2, propisno popunjene i ovjerene od strane kluba i granskog sportskog saveza;
2. Izvještaj Skupštine kluba o radu sa finansijskim izvještajem (potpun prikaz prihoda i rashoda) za prošlu godinu i odluku o usvajanju istog od strane Skupštine kluba;
3. Kopija zapisnika sa posljednje sjednice Skupštine kluba/udruženja;
4. Plan sportskih aktivnosti za 2024.godinu sa razrađenim, jasnim finansijskim planom;
5. Raspored nastupa za tekuću godinu;
6. Kopija Uvjerenja o poreskoj registraciji (identifikacioni broj),
7. Dokaz o podnesenom Godišnjem finansijskom Izvještaju iz FIA-e
8. Izvod iz Registra udruženja koji nije stariji od 6 (šest) mjeseci, original ili ovjerena kopija (dokument Ministarstva za pravosuđe i upravu Zeničko-dobojskog kantona)
9. Potvrdu banke o solventnosti ili likvidnosti računa kluba ( potvrda ne smije biti starija od 30 dana od dana podnošenja aplikacije ),

**IV**

Aplikacioni obrasci mogu se preuzeti na na web stranici Grada Zavidovići.

**V**

Javni poziv ostaje otvoren 20 dana od dana objavljivanja na Oglasnoj ploči Grada Zavidovići i web stranici Grada Zavidovići. Prijave za Javni poziv sa potrebnom dokumentacijom dostaviti putem pošte ili Pisarnice Grada Zavidovići u zatvorenoj koverti sa naznakom **„**za Javni poziv za dodjelu sredstava za sport iz budžeta Grada Zavidovići za 2024.godinu**”** na adresu: Grad Zavidovići, Ul. Mehmed-paše Sokolovića br. 9, 72220 Zavidovići .

**VI**

Raspodjela sredstava za sufinansiranje aktivnosti u oblasti sporta vršit će se prema Programu i Kriterijima utroška sredstava za 2024.godinu sa pozicije „Tekući transfer za fizičku kulturu i sport”, koji na prijedlog Komisije donosi Gradonačelnik Zavidovići.

GRADONAČELNIK

doc. dr. Hašim Mujanović

Obradio:\_\_\_\_\_\_\_\_\_\_\_\_\_\_\_\_\_\_

/ Muamer Hrvić, prof. /

Kontrolisao: \_\_\_\_\_\_\_\_\_\_\_\_\_\_\_\_\_\_\_

/ Idriz Alihodžić, prof. /